CELEX: 32011R1139
Language: lv
Date: 2011-11-10 00:00:00
Title: Padomes Regula (ES) Nr. 1139/2011 ( 2011. gada 10. novembris ), ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā

11.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 293/19
            
         PADOMES REGULA (ES) Nr. 1139/2011
   (2011. gada 10. novembris),
   ar ko groza Regulu (ES) Nr. 204/2011 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Padomes 2011. gada 10. novembra Lēmumu 2011/729/KĀDP, ar ko groza Lēmumu 2011/137/KĀDP par ierobežojošiem pasākumiem saistībā ar situāciju Lībijā (1),
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
   tā kā:
   
               (1)
            
            
               Ar 2011. gada 17. marta Rezolūciju Nr. 1973 (2011) Apvienoto Nāciju Organizācijas Drošības padome (ANO DP) nolēma, ka būtu jānosaka lidojumu aizliegums Lībijas gaisa telpā.
            
         
               (2)
            
            
               Piemērojot Padomes Lēmumu 2011/137/KĀDP (2), minētais aizliegums Eiropas Savienībā tika īstenots, pieņemot 2011. gada 2. marta Regulu (ES) Nr. 204/2011 par ierobežojošiem pasākumiem saistībā ar situāciju Lībijā (3).
            
         
               (3)
            
            
               Ar 2011. gada 27. oktobra Rezolūciju Nr. 2016 (2011) ANO DP nolēma, ka aizliegums būtu jāizbeidz.
            
         
               (4)
            
            
               Tādēļ, ņemot vērā Lēmumu 2011/729/KĀDP, būtu jāatceļ Regulā (ES) Nr. 204/2011 iekļautais noteikums par lidojumu aizliegumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 204/2011 4.b pantu svītro.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 10. novembrī
      
         
            Padomes vārdā –
         
            priekšsēdētājs
         
         M. DOWGIELEWICZ
      
   
   
      (1)  Sk. šā Oficiālā Vēstneša 35 lpp.
   
      (2)  OV L 58, 3.3.2011., 53. lpp.
   
      (3)  OV L 58, 3.3.2011., 1. lpp.